
3 ste e 

În faţa icoanei făcătoare de minuni Potirul nesecat credincioşii se roagă prea cu- 
ratei Fecioare Maria să mijlocească de la Fiul ei izbăvire pentru cei cuprinşi de vi- 
cii. Maica Domnului îi izbăveşte nu doar pe cei cuprinși de patima alcoolismului, 
ci şi pe cei ce suferă de patima fumatului, a dependenţei de droguri şi de alte adi- 
cții, şi nu numai că-l vindecă pe omul împătimit, ci îl ajută să-şi schimbe şi modul 
său de comportare, îndrumându-l spre conştientizarea păcatelor sale, spre pocăință 
şi spre o viaţă plăcută lui Dumnezeu. 


&&& 
Rugăciunile începătoare 
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă ie ! 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă ie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Troparul: Veniţi dreptslăvitorilor creştini, la dumnezeiescul şi minunatul chip al 
PreaSfintei Născătoare de Dumnezeu, care satură inimile celor credincioşi din Poti- 
rul nesecat al milostivirii Sale şi arată minuni poporului celui bine cinstitor. Ace- 
stea văzând şi auzind, cu duhul prăznuind, cu căldură să-i strigăm: Stăpână prea 
milostivă, tămăduieşte neputinţele şi patimile noastre, rugând pe Fiul tău, Hristos, 
Dumnezeul nostru, să mântuiască sufletele noastre ! 


ste ste ok 
Condacul 1 


Cinstitul tău chip, Stăpână de Dumnezeu Născătoare, ne-a fost dăruit ca o izbăvire 
aleasă şi minunată, căci prin descoperirea lui ne eliberează de neputinţele sufleteşti 
şi trupeşti şi de întâmplările cele mâhnitoare. Pentru aceasta, laudă îţi aducem apă- 
rătoare prea milostivă. Tu, dar, Stăpână, numită de noi „Potirul nesecat”, aplecân- 
du-te cu bunăvoință spre suspinele şi strigătele noastre cele izvorâte din inimă, dă- 
ruieşte izbăvire celor ce suferă de boala beţiei, ca să-ţi cântăm cu credinţă: Bucu- 
ră-te, Stăpână, Potir nesecat care ne astâmperi setea cea duhovnicească! 


Icosul 1 

Oştile îngereşti şi cetele drepţilor te slăvesc neîncetat, Împărăteasă de Dumnezeu 
Născătoare, mijlocitoarea mult păcătosului neam creştinesc, pe care văzându-l cu- 
fundat în nelegiuiri şi păcate, îi dăruieşti spre mângâiere şi mântuire, milostivire 
prin osebitele tale icoane făcătoare de minuni, care precum stelele cerului pot fi vă- 
zute în tot pământul. Văzând noi pe aceea dintre ele numită „Potirul nesecat”, din 
adâncul sufletului te chemăm astfel: 

Bucură-te, sălaşul Dumnezeirii cel neajuns; 

Bucură-te, mirarea cea neîncetată a oamenilor; 

Bucură-te, ceea ce prin mâhniri cureţi păcatele noastre; 

Bucură-te, căci prin întristări tămăduieşti neputinţele noastre; 

Bucură-te, că ne trimiţi de sus milostivire prin icoanele tale făcătoare de minuni; 


Bucură-te, căci prin descoperirea lor înveseleşti inimile noastre cele mâhnite; 
Bucură-te, împăcarea prea minunată a oamenilor cu Dumnezeu; 
Bucură-te, Stăpână, Potir nesecat care ne astâmperi setea cea duhovnicească! 


Condacul al 2-lea 

Văzând, Preasfântă Stăpână, întristarea inimii, chinurile duhovniceşti şi pocăința 
nemincinoasă a celor ce sunt supuşi patimii celei pierzătoare a beţiei, ai binevoit să 
arăţi oraşului celui plăcut lui Dumnezeu, Serpuhov, milostivirea ta prin descope- 
rirea icoanei tale prea minunate, „Potirul nesecat”, pentru ca toţi cei ce cad la ea cu 
credinţă şi cu inimă smerită, dobândind vindecare de cumplita lor boală să Îi strige 
din adâncul inimilor lui Dumnezeu: Aliluia! 


Icosul al 2-lea 

Înţelegând prin întreita arătare în vis a cuviosului Varlaam, porunca de a merge în 
oraşul cel iubit de Dumnezeu, Serpuhov, un oarecare om supus patimii beţiei a 
aflat acolo în mănăstire sfânta ta icoană, numită „Potirul nesecat”. Drept aceea, vă- 
zând atâta purtare de grijă pentru noi, păcătoşii, cu evlavie îţi grăim unele ca ace- 
stea: 

Bucură-te, că prin oamenii cei evlavioşi ne descoperi mărirea minunilor tale; 
Bucură-te, călăuză clarvăzătoare care le arăţi unora ca aceştia calea mântuirii; 


Bucură-te, îndrumătoarea noastră cea bună, care cu dragoste ne apropii de tine; 
Bucură-te, căci ne îndemni la recunoştinţă pentru binefacerile tale; 

Bucură-te, ceea ce preschimbi întristarea noastră în bucurie; 

Bucură-te, că ne înveseleşti cu nădejde neclintită; 

Bucură-te, căci nimiceşti patimile noastre cele pierzătoare; 

Bucură-te, Stăpână, Potir nesecat care ne astâmperi setea cea duhovnicească! 


Condacul al 3-lea 

Puterea Celui Preaînalt şi harul Stăpânei l-au întărit pe un oarecare om cuprins de 
patima beţiei atunci când, având picioarele slăbănogite, mergea în oraşul Serpu- 
hov, împlinind astfel porunca Maicii Domnului vestită lui în vis de cuviosul Var- 
laam, stareţul mănăstirii de acolo; ajungând el în acest oraş, a aflat icoana Preacu- 
ratei care l-a vindecat îndată de suferinţa sa duhovnicească şi trupească, plecându-l 
să-1 strige din adâncul sufletului, cu mulţumire lui Dumnezeu: Aliluia! 


Icosul al 3-lea 

Având ca izvor pururea curgător Potirul cel nesecat al râurilor cereşti, nu numai 
credincioşii din Serpuhov, ci şi dreptslăvitorii creştini din alte oraşe şi locuri, care 
au venit către minunatul tău chip, numit „Potirul nesecat”, primind înaintea lui 
tămăduire, ţi s-au închinat cu graiuri pline de recunoştinţă ca acestea: 


Bucură-te, scăldătoare în care se află toate necazurile noastre; 

Bucură-te, potirul prin care primim bucuria mântuirii; 

Bucură-te, ceea ce vindeci neputinţele noastre duhovniceşti şi trupeşti; 
Bucură-te, că ne stingi patimile prin puterea rugăciunilor tale; 

Bucură-te, că dai cele de folos celor care îţi cer ajutorul; 

Bucură-te, că dăruieşti tuturor daruri nenumărate; 

Bucură-te, că ne deschizi comoara milostivirii; 

Bucură-te, că ai inima plină de milă faţă de cei căzuţi; 

Bucură-te, Stăpână, Potir nesecat care ne astâmperi setea cea duhovnicească! 


Condacul al 4-lea 

Vifor de gânduri necredincioase având întru sine, dar cu pocăință sinceră venind la 
nespusa ta milostivire, cei cuprinşi de patima beţiei capătă tămăduire şi din adâncul 
inimii, spun Celui născut de tine, Mântuitorul nostru: Aliluia! 


Icosul al 4-lea 

Auzind Domnul mâhnirea adâncă, vaiete şi plânsul soțiilor şi mamelor, copiilor şi 
rudelor celor tulburaţi cu firea de patima beţiei, le-a dăruit, Stăpână, icoana ta prin 
care toţi cei care se apropie, capătă mângâiere duhovnicească şi-ţi grăiesc cu lacri- 
mi unele ca acestea: 


Bucură-te, mieluşeaua care ai născut Mielul cel care a ridicat păcatele lumii; 
Bucură-te, potir ce pentru noi te umpli de bucurie din Izvorul cel fără de moarte; 
Bucură-te, că eşti mângâierea mamelor celor cuprinse de mâhnire; 

Bucură-te, nădejdea celor fără de nădejde; 

Bucură-te, apărătoarea plină de har a celor ce vin la tine; 

Bucură-te, bucuria şi înveselirea celor necăjiţi; 

Bucură-te, ceea ce potoleşti patimile cele izvorâte din beţie; 

Bucură-te, că întinzi mâna celor ce au nevoie de ajutorul tău; 

Bucură-te, Stăpână, Potir nesecat care ne astâmperi setea cea duhovnicească! 


Condacul al 5-lea 

Ca pe o stea de la Dumnezeu purcezătoare ne-ai arătat nouă, o, Împărăteasă a lu- 
mii, prea cinstita ta icoană pe care, văzând-o, ne rugăm din inimă cu credinţă, 
grăindu-ţi: Născătoare de Dumnezeu, tămăduieşte beţia şi orice altă boală sufle- 
tească şi trupească a celor aflaţi în suferinţă, iar pe cei credincioşi învaţă-i să-l 
aducă lui Dumnezeu cântarea de laudă: Aliluia! 


Icosul al 5-lea 

Văzând, Maică de Dumnezeu Născătoare, minunile prea slăvite şi semnele uimi- 
toare venite nu numai de la icoana ta cea descoperită în oraşul Serpuhov, ci şi de la 
cele zugrăvite întocmai cu această icoană, cădem la ele cu smerenie şi zicem: 
Bucură-te, grabnică mijlocitoare, ajutătoarea celor ce aleargă la tine cu sârguinţă; 
Bucură-te, ceea ce asculți cu bunăvoință rugăciunile noastre; 

Bucură-te, ceea ce ai luminat oraşul Serpuhov cu binecuvântarea ta; 

Bucură-te, că împrejmuirile Moscovei au arătat slava minunilor tale; 

Bucură-te, comoară nesecată de tămăduiri pentru toţi cei aflaţi în nevoi; 

Bucură-te, ocrotitoare atotputernică a celor ce lucrează pentru dobândirea trezvici; 
Bucură-te, bună ajutătoare a celor ce luptă împotriva lumii, a trupului, a diavolului 
ŞI a beţiei; 

Bucură-te, apărătoare grabnică a drept credincioşilor celor ce trăiesc în lume; 
Bucură-te, Stăpână, Potir nesecat care ne astâmperi setea cea duhovnicească! 


Condacul al 6-lea 

Propovăduind, Născătoare de Dumnezeu, minunile săvârşite prin icoana ta cea nu- 
mită „Potirul nesecat”, te rugăm cu lacrimi: O, Preacurată, izbăveşte-ne pe noi toți 
de patima băutului fără de măsură, de căderea în păcat şi învaţă-ne înfrânarea pe 
noi, cei ce ne sârguim să-l cântăm lui Dumnezeu: Aliluia? 


Icosul al 6-lea 


Străluceşti de lumina slavei dumnezeieşti, Fecioară, pruncă dumnezeiască, uitându- 
te cum Copilul, Dumnezeu cel mai înainte de veci, Domnul nostru lisus Hristos stă 
în cupă ca într-un Potir nesecat, precum te vedem zugrăvită în icoana „Potirul 
nesecat” care este sortită ca, în chip tainic, să dăruiască izbăvire de patima beţiei 
celor ce cu credinţă vin să i se închine. De aceea, cu lacrimi îți aducem aceste ro- 
stiri neîncetate: 

Bucură-te, cea de care se bucură şi pe care o prăznuieşte neamul omenesc; 
Bucură-te, că slava ta este mai mare decât ţi-o pot aduce laudele celor pământeşti şi 
celor cereşti; 

Bucură-te, că prin chipul tainic al Fiului în potir ne descoperi taina Dumnezeieştii 
Euharistii; 

Bucură-te, ceea ce ne arăţi în chip minunat Mielul cel ce se mănâncă pururea şi 
niciodată nu se sfârşeşte; 

Bucură-te, potir al vieţii şi al nemuririi, care ne duci la porţile Vieţii veşnice; 
Bucură-te, că adapi sufletele noastre cele însetate din izvorul nestricăciunii şi al bu- 
curiei; 

Bucură-te, căci în bunătatea ta nemărginită nu lepezi nici pe cei mai dispreţuiți şi 
mai prigoniţi; 

Bucură-te, căci din milostivirea ta îi răpeşti din groapa pieirii pe cei fără de nă- 
dejde; 


Bucură-te, Stăpână, Potir nesecat care ne astâmperi setea cea duhovnicească! 


Condacul al 7-lea 

Vrând un oarecare om să-ți mulțumească, Stăpână, Maica lui Dumnezeu pentru 
vindecarea de suferinţa beţiei, a împodobit icoana ta prea minunată ce se găseşte în 
oraşul Serpuhov, cântând din toată inima sa: Aliluia! 


Icosul al 7-lea 

Minune nouă vedem, Stăpână, prin sfânta ta icoană, căci un oarecare om, cuprins 
de suferinţa beţiei, robul lui Dumnezeu, Ştefan venind la mijlocirea ta cea de Mai- 
că, s-a izbăvit de boala lui cea grea, pentru aceasta, cu mulțumire, ţi-a împodobit 
icoana cu daruri de mult preţ şi căzând la ea, cu lacrimi grăia unele ca acestea: 
Bucură-te, că eşti izvorul cel dătător de Viaţă al vindecării; 

Bucură-te, potirul ceresc al darurilor dumnezeieşti; 

Bucură-te, râu de vindecare de-a pururea curgător; 

Bucură-te, că eşti marea care îneci toate patimile noastre; 

Bucură-te, ceea ce cu mâinile tale ridici pe cei ce cad zdrobiţi de greutatea păcatu- 
lui beţiei; 

Bucură-te, că primeşti darurile recunoştinţei; 

Bucură-te, căci înveseleşti inimile celor bine credincioşi; 


Bucură-te, că împlineşti toate cererile noastre cele bune; 
Bucură-te, Stăpână, Potir nesecat care ne astâmperi setea cea duhovnicească! 


Condacul al 8-lea 

Străin lucru şi cu anevoie de crezut le este tuturor celor necredincioşi să audă că la 
sfânta ta icoană „Potirul nesecat” se săvârşesc minuni şi tămăduiri dumnezeieşti. 
Noi însă, bineştiind cuvântul tău ce l-ai rostit către întâia icoană ce te înfățișa, 
anume că: „Harul Celui ce s-a născut din mine şi al meu vor fi cu această icoană”, 
credem că şi din cea numită „Potirul nesecat” izvorăşte harul tău. De aceea, ple- 
cându-ne cu evlavie, o sărutăm, cântând lui Dumnezeu: Aliluia! 


Icosul al 8-lea 

Toată nădejdea lor în tine şi-o pun, Stăpână, cei ce suferă de patima beţiei. Po- 
goară-te spre neputinţele şi patimile noastre, căci cine ne va scoate pe noi, păcă- 
toşii, din groapa pieirii, a sărăciei duhovniceşti şi trupeşti, fără numai tu, Stăpână. 
De aceea, plecându-ne genunchii în faţa prea curatului tău chip, îţi grăim unele ca 
acestea: 

Bucură-te, ceea ce nu îți întorci faţa de la rugăciunile păcătoşilor; 

Bucură-te, căci trimiţi ajutorul tău ceresc celor ce te cheamă; 

Bucură-te, ceea ce arăţi adâncimea milostivirii tale către toți păcătoşii; 


Bucură-te, ceea ce îi îmbărbătezi pe cei fără de nădejde şi cu totul deznădăjduiţi; 
Bucură-te, căci întinzi mână de ajutor celor supuşi patimilor pricinuite de beţie; 
Bucură-te, căci prin daruri pline de har îi mângâi pe cei ce suferă cu răbdare; 
Bucură-te, ceea ce vindeci neputinţele noastre sufleteşti şi trupeşti; 

Bucură-te, că ne-ai învăţat să socotim întru nimic bucuriile cele deşarte ale acestei 
lumi; 

Bucură-te, Stăpână, Potir nesecat care ne astâmperi setea cea duhovnicească! 


Condacul al 9-lea 

Toată firea cea îngerească se minunează, Doamne, de lucrarea Ta cea plină de 
milostivire, căci ai dăruit mult păcătosului neam omenesc o apărătoare şi ajută- 
toare prea puternică. Ea se pleacă spre neputinţele noastre şi ne slobozeşte de groa- 
znica patimă a beţiei, învățând pe cei credincioşi să-l cânte lui Dumnezeu: Aliluia? 


Icosul al 9-lea 

Ritorii cei înţelepţi nu ştiu, Stăpână, să laude după cuviinţă slăvita descoperire a 
icoanei tale. Cu atât mai mult noi, păcătoşii, cu buzele noastre întinate, nu vom 
putea să aducem apărătoarei noastre laude după cuviinţă. Însă, văzând nenumă- 
ratele minuni înfăptuite prin icoana ta, bucurându-ne cu duhul şi cu inima, îţi zi- 
cem: 


Bucură-te, ceea ce izvorăşti minuni de la sfântul tău chip; 

Bucură-te, că degrab ne izbăveşti de nenorociri şi de întristări; 

Bucură-te, că îi ruşinezi pe cei ce nu te primesc pe tine; 

Bucură-te, că îi păzeşti de orice rău pe cei cad la tine; 

Bucură-te, ceea ce cu blânda ta strălucire izgoneşti întunericul păcatului şi ceața 
patimilor noastre; 

Bucură-te, ceea ce umpli sufletele noastre de iubire pentru tine şi pentru Fiul tău; 
Bucură-te, că ne îndreptezi cu înţelepciune pe calea pocăinţei; 

Bucură-te, că ne eşti mijlocitoare osârdnică pentru răspunsul cel bun înaintea Drep- 
tului Judecător; 

Bucură-te, Stăpână, Potir nesecat care ne astâmperi setea cea duhovnicească! 


Condacul al 10-lea 

Vrând să mântuieşti, o, Maică a lui Dumnezeu, mulţimea ce suferă de boala beţiei, 
ne-ai dăruit icoana ta cea prea minunată pentru ca toţi cei cuprinşi de această pati- 
mă să poată veni la chipul tău făcător de minuni şi primind lecuire, cu umilinţă să- 
I cânte lui Dumnezeu: Aliluia! 


Icosul al 10-lea 

Zid şi pavăză, o, Maică a lui Dumnezeu, celor ce suferă de boala beţiei şi tuturor 
celor ce vin la Tine cu grăbire şi cinstesc cu evlavie Sfânta ta icoană. Căci ne-a 
dăruit-o Domnul, Dătătorul bunătăţilor spre ajutor şi vindecare de patimile adu- 
cătoare de moarte, îndemnându-ne astfel să îți cântăm acestea: 

Bucură-te, alinarea mâhnirilor noastre şi nădejdea celor deznădăjduiţi; 

Bucură-te, vindecarea suferințelor noastre sufleteşti şi trupeşti; 

Bucură-te, ceea ce prin curăţia ta cureţi întinăciunea noastră; 

Bucură-te, căci prin harul tău luminezi nemernicia noastră; 

Bucură-te, că îmbraci în nestricăciune stricăciunea noastră cea trupească; 
Bucură-te, ceea ce prin mijlocirea ta ne întăreşti în rugăciune; 

Bucură-te, că întăreşti toată neputinţa noastră; 

Bucură-te, că grabnic risipeşti norul patimilor ce ne înconjoară; 

Bucură-te, Stăpână, Potir nesecat care ne astâmperi setea cea duhovnicească! 


Condacul al 11-lea 

Cântarea noastră, ce cu smerită dragoste şi cu osârdie o aducem ţie, n-o trece cu 
vederea, Preacurată şi nu-ţi întoarce faţa de la cei fără nădejde ce pătimesc din pri- 
cina beţie, ci ajută-i pe ei şi pe noi să ne curăţim de toată întinăciunea păcatului şi 
să putem cânta cu vrednicie şi cu dreptate lui Dumnezeu: Aliluia! 


Icosul al 11-lea 


Făclie dătătoare de lumină te vedem, Preasfântă Fecioară, căci sfântul tău chip go- 
neşte cu razele harului tău ceața păcatelor şi ne îndrumă pe calea luminoasă a vir- 
tuţii pe noi, cei ce cu credinţă îţi grăim acestea: 

Bucură-te, căci prin acoperământul tău ne izbăveşti de deşertăciunea acestei lumi 
mult răzvrătite; 

Bucură-te, că ne ajuţi să alungăm neliniştea patimilor trupeşti; 

Bucură-te, ceea ce pui în inimile noastre gândurile cele bune; 

Bucură-te, că aduci lumină în cugetul cel întinat; 

Bucură-te, că îi izbăveşti pe cei cuprinşi de suferinţa chinuitoare a beţiei; 
Bucură-te, că îi chemi pe aceştia la pocăință nefăţarnică; 

Bucură-te, ceea ce îmbunezi sufletele celor înrăiţi; 

Bucură-te, că mântuieşti pe cei ce te cheamă în ajutor şi slăvesc numele tău; 
Bucură-te, Stăpână, Potir nesecat care ne astâmperi setea cea duhovnicească! 


Condacul al 12-lea 

Harul lui Dumnezeu care este dăruit prin icoana ta, „Potirul nesecat”, îi apropie de 
ea, Stăpână, pe toţi cei întristaţi şi oropsiţi: văduve, bătrâne şi mai ales pe toţi cei 
cuprinşi de suferinţa beţiei, care niciodată nu pleacă deşerți de la tine, Preacurată, 
de la Potirul nesecat al darurilor tale dumnezeieşti, o, prea milostivă, şi vindecare 
deplină primind de la chipul tău făcător de minuni, Îi cântăm cu mulţumire Dom- 


nului: Aliluia! 


Icosul al 12-lea 

Cântând minunile şi marea ta milostivire arătată celor cuprinşi de patima beţiei, te 
rugăm, Stăpână, mântuieşte şi povăţuieşte-ne pe cărarea cea dreaptă şi nu ne lăsa 
pe noi, cei care căutăm ocrotirea ta şi îți zicem acestea: 

Bucură-te, ceea ce chemi pe toţi la înfrânarea de la beţie; 

Bucură-te, că prin roua milostivirii Tale îi slobozeşti pe aceştia de patima băutului 
fără măsură a vinului; 

Bucură-te, ceea ce eşti tămăduirea veşnică a celor ce suferă din pricina greului pă- 
cat al beţiei; 

Bucură-te, ajutătoare grabnică a celor ce se chinuiesc din pricina patimilor; 
Bucură-te, îmbărbătarea minunată a celor împuţinaţi cu duhul; 

Bucură-te, că eşti bucuria negrăită a celor buni la suflet; 

Bucură-te, că îi smereşti pe cei trufaşi,; 

Bucură-te, ceea ce ridici pe cei smeriţi şi le doreşti tuturor mântuirea; 

Bucură-te, Stăpână, Potir nesecat care ne astâmperi setea cea duhovnicească! 


Condacul al 13-lea (de trei ori) 


O, prea milostivă Maică a Preadulcelui nostru Domn lisus Hristos, ascultă această 
rugăciune a noastră şi ne izbăveşte de toate nevoile sufleteşti şi trupeşti, dar mai 
ales slobozeşte-i pe cei cuprinşi de suferinţa beţiei, pe robii tăi (numele), ca să nu 
piară aceştia cuprinşi de rău, ci, mântuiţi fiind prin tine, să-l aducă lui Dumnezeu 
cântarea: Aliluia! 


Apoi se citesc iarăşi: 


Icosul 1 

Oştile îngereşti şi cetele drepţilor te slăvesc neîncetat, Împărăteasă de Dumnezeu 
Născătoare, mijlocitoarea mult păcătosului neam creştinesc, pe care văzându-l cu- 
fundat în nelegiuiri şi păcate, îi dăruieşti spre mângâiere şi mântuire, milostivire 
prin osebitele tale icoane făcătoare de minuni, care precum stelele cerului pot fi vă- 
zute în tot pământul. Văzând noi pe aceea dintre ele numită „Potirul nesecat”, din 
adâncul sufletului te chemăm astfel: 

Bucură-te, sălaşul Dumnezeirii cel neajuns; 

Bucură-te, mirarea cea neîncetată a oamenilor; 

Bucură-te, ceea ce prin mâhniri cureţi păcatele noastre; 

Bucură-te, căci prin întristări tămăduieşti neputinţele noastre; 

Bucură-te, că ne trimiţi de sus milostivire prin icoanele tale făcătoare de minuni; 


Bucură-te, căci prin descoperirea lor înveseleşti inimile noastre cele mâhnite; 
Bucură-te, împăcarea prea minunată a oamenilor cu Dumnezeu; 
Bucură-te, Stăpână, Potir nesecat care ne astâmperi setea cea duhovnicească! 


Condacul 1 

Cinstitul tău chip, Stăpână de Dumnezeu Născătoare, ne-a fost dăruit ca o izbăvire 
aleasă şi minunată, căci prin descoperirea Lui ne eliberează de neputinţele sufle- 
teşti şi trupeşti şi de întâmplările cele mâhnitoare. Pentru aceasta, laudă îţi aducem 
apărătoare prea milostivă. Tu, dar, Stăpână, numită de noi „Potirul nesecat”, aple- 
cându-te cu bunăvoință spre suspinele şi strigătele noastre cele izvorâte din inimă, 
dăruieşte izbăvire celor ce suferă de boala beţiei, ca să-ţi cântăm cu credinţă: Bu- 
cură-te, Stăpână, Potir nesecat care ne astâmperi setea cea duhovnicească! 


Rugăciune către Maica Domnului 


Prea milostivă Stăpână la acoperământul tău alergăm acum: rugăciunile noastre 
nu le trece cu vederea, ci ne auzi cu milostivire pe noi - soţii, copii şi mame - şi 
vindecă-i pe fraţii şi pe surorile şi pe rudeniile noastre, câți sunt stăpâniţi de greaua 
patimă a beţiei, iar din această pricină cad de la maica lor, Biserica lui Hristos. 


O, milostivă Maică a lui Dumnezeu atinge-te de inimile lor şi degrab ridică-i din 
căderile păcătoase, adu-i pe ei la înfrânarea mântuitoare. Roagă-L pe Fiul tău, pe 
Hristos Dumnezeul nostru, ca să ne ierte nouă greşelile noastre şi să nu abată mile- 
le Sale de la norodul Său, ci să ne întărească în trezvie şi curăţie. 


Primeşte, Preasfântă Născătoare de Dumnezeu, rugăciunile maicilor care varsă la- 
crimi pentru copiii lor, ale soțiilor care se tânguiesc pentru soţii lor, ale copiilor 
sărmani care sunt părăsiţi de cei rătăciţi, şi ale noastre, ale tuturor celor ce cădem la 
icoana ta, şi să ajungă această strigare a noastră, cu rugăciunile tale, la tronul Celui 
Preaînalt. 


Acoperă-ne şi ne păzeşte de vânarea celui viclean şi de toate cursele vrăjmaşului, 
iar în ceasul cel cumplit al ieşirii noastre, ajută-ne să trecem fără poticnire prin vă- 
mile văzduhului şi cu rugăciunile tale ne izbăveşte de osânda cea veşnică, ca să ne 
acopere pe noi mila lui Dumnezeu, în vecii cei nesfârşiți. Amin. 


Pr. Silviu Cluci - Icoana Maicii Domnului „Potirul nesecat” 


Această icoană a Maicii Domnului a fost descoperită printr-o minune în anul 1878, 
în Rusia. 


Un soldat bătrân din Tula, cuprins de patima beţiei, își irosea întreaga pensie 
pentru băutură - slăbindu-şi sănătatea trupului. Ajunsese să nu mai poată merge, în- 
să pururea îşi împlinea patima sa de a bea peste măsură. 


Intr-o noapte, un bătrân cu chip de sfânt îi apăru în vis, îndemnându-l să meargă la 
mănăstirea Serpukov a Maicii Domnului: 
- Mergi la slujba săvârşită dinaintea icoanei Maicii Domnului Potirul nesecat. 


Pentru că nu avea bani şi nu putea merge pe picioarele sale, bărbatul nu dădu aten- 
ție visului. Astfel, bătrânul îi apăru şi a doua şi a treia oară, din ce în ce mai aspru, 
îndemnându-l să meargă şi să se închine dinaintea icoanei. 


Înspăimântat de aceasta, bărbatul se puse a se târî după puterile sale, ajungând până 
în satul vecin, unde înnoptă la o bătrână. Aceasta îi frecționă picioarele şi începu să 
se simtă mai bine. În ziua următoare îşi reluă drumul sprijinit de două bastoane, iar 
mai apoi de unul singur, până ajunse în cele din urmă la mănăstire. 


Ajuns la mănăstire, acesta povesti visul său călugărilor de acolo, însă nici unul 
dintre ei nu auzise despre „Potirul nesecat”. În cele din urmă, unul dintre ei ÎŞI 
aminti de o icoană în care era înfățișat un potir. Cercetând-o, aflară pe spatele ei 
scris „Potirul nesecat”. După săvârşirea de rugăciuni dinaintea icoanei, ţăranul se 
întoarse acasă izbăvit de neputinţa trupului şi tămăduit de patima beţiei. 


Curând, vestea minunii se răspândi şi mulți dintre cei chinuiţi de beţie veneau să se 
închine dinaintea icoanei, iar mai apoi veneau să mulţumească pentru tămăduirea 
primită. 


In fiecare duminică se săvârşeşte acatistul dinaintea icoanei Maicii Domnului din 
Mănăstirea Serpukov Vioţk pentru cei chinuiți de patima beţiei. 


ma IRI Nuaeaaau 
Icoana Maicii Domnului "Potirul 'Nesecat” 


